Järgmine tund oli vene keel. Õpetaja oli vist mingi ohvitseriproua. Polnud tal mingit aimu pedagoogikast ja eesti keel oli tal täiesti olematu.  Õppeprogramm ja õpik olid täitsa mööda. Pidime õppima vene keelt 18. ja 19. sajandi Vene klassikute tekstide kaudu. Selline õpik oleks vist kõlvanud vene filoloogidele.  Tulemused olid väga viletsad. TPI-s sattusin sellise  õpetaja käe alla nagu Zuhhovitskaja. Tena oli peaaegu nagu Puskar. Kuu ajaga vist õppisin rohkem kui Rapla Keskkoolis käies.